|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA**  **PLANA POSTAVLJANJA OPREME ZA REKLAMIRANJE I PLAKATIRANJE NA PODRUČJU GRADA PULE-POLA**  Nositelj izrade izvješća: Grad Pula - Pola, Upravni odjel za prostorno planiranje i zaštitu okoliša  Pula, 27. listopad 2021. godine | |
| **Naziv akta za koji je provedeno savjetovanje s javnošću** | **Nacrt prijedloga Plana postavljanja opreme za reklamiranje i plakatiranje**  **na području Grada Pule** |
| **Naziv tijela nadležnog za izradu nacrta / provedbu savjetovanja** | Upravni odjel za prostorno planiranje i zaštitu okoliša |
| **Razlozi za donošenje akta i ciljevi koji se njime žele postići uz sažetak ključnih pitanja** | Ovim se Planom, radi jednostavnije provedbe, sistematiziraju mogućnost i način postavljanja, tipologija opreme, opći uvjeti oblikovanja, kao i svi ostali uvjeti postavljanja opreme za reklamiranje i plakatiranje na području Grada Pule-Pola, na način da se zadržavaju osnovne postavke dosadašnjih planova koji su regulirali navedenu problematiku; definira se dimenzioniranje opreme za reklamiranje i njeno oblikovanje radi uklapanja u već postojeću ideju suvremeno uređenog prostora grada, te se određuje postupak za postavljanje navedene urbane opreme u obuhvatu zaštićene kulturno povijesne cjeline Grada Pule-Pola i na građevinama pojedinačno registriranim kao kulturno dobro, temeljem prethodnog odobrenja nadležnog Konzervatorskog odjela. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/ekonzultacije-u-tijeku/52/prijedlog-plana-postavljanja-opreme-za-reklamiranje-i-plakatiranje-na-podrucju-grada-pule/ |
| Internetsko savjetovanje s javnošću provedeno je u razdoblju od 23. rujna do 23. listopada 2021. godine. |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljena su 3 (tri) prijedloga podnesena od strane zainteresirane javnosti. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | **PRIJEDLOG 1. –** RENATA HANJC / zaprimljen 27.09.2021:  Poštovani,  molimo da se u Plan postavljanja opreme za reklamiranje i plakatiranje uvede i kategorija „LED DISPLAY reklame“ koje se postavljaju na pročelje zgrade u kojoj se nalazi poslovni prostor.  Unaprijed zahvaljujemo!  ***Odgovor na zaprimljeni prijedlog:***  Omogućavanje postavljanja „led display reklame“ na pročelja građevina u kojima se nalazi poslovni prostor se, zbog utjecaja koje bi takav vid reklame imao na oblikovanje pročelja građevine, kako u zaštićenoj povijesnoj jezgri, tako i na građevinama izvan nje, te na dodatno svjetlosno zagađenje, ne smatra prihvatljivim. |
| **PRIJEDLOG 2. –** IGOR LOVREK – PROMAR DIGITAL / zaprimljen 19.10.2021.  Poštovana/i,  vezano uz naš zahtjev za postavljanje urbane digitalne opreme LED video zida na području grada Pule u Ulici 43. Istarske divizije 99 i Prijedloga plana postavljanja opreme za reklamiranje, molimo povratnu informaciju da li će u toj zoni, lokaciji i poziciji digitalnog reklamnog panoa na pročelju poslovnog objekta sukladno Općim uvjetima postavljanja biti moguća realizacija.  Pozicija digitalnog reklamnog panoa ucrtana je na digitalnoj karti na strani 9. Idejnog projekta/privitku Pozicija-reklamni pano, te je udaljena od prometnice i raskrižja više od 12 m u skladu s Člankom 10. točka 2. i točka 3.  Zahvaljujemo na informaciji.  ***Odgovor na zaprimljeni prijedlog:***  Planom postavljanja opreme za reklamiranje i plakatiranje na području grada Pule utvrđuju se opći uvjeti postavljanja i oblikovanja opreme za reklamiranje i plakatiranje, između ostalog i reklamnih displaya (video displaya, zidnih scrolling panoa te lameliranih i sličnihpanoa).Zahtjevi za pojedinačne lokacije za postavu navedene opreme utvrđivat će se u zasebnim postupcima u skladu s odredbama navedenog Plana. U odnosu na navedeno, dostavljeni prijedlog nismo u mogućnosti prihvatiti iz formalnih razloga. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | **PRIJEDLOG 3. –** IGOR KONTOŠIĆ **-** KONTRA-ISKON / zaprimljen 21.10.2021.  Poštovani,  ulažemo primjedbe i prijedlog na prijedlog Plana postavljanja opreme za reklamiranje i plakatiranje na području grada Pule.  Stanovnici smo Grada Pule i vlasnici stambeno-poslovne zgrade na području Kaštanjera.  Izvršenim uvidom u prijedlog citiranog Plana utvrdili smo da isti nema regulirane određene mogućnosti reklamiranja koje bi zbog svojih tehničkih osobina bile u pojedinim slučajevima prihvatljivije od svih ovih predloženih Planom.  Naime u prijedlogu plana “oprema za reklamiranje” ne omogućava mogućnosti postavljanja reklamnih natpisa kao otisak ( izvedeno direktno bojanjem na fasadi u obliku teksta ili simbola) već isključivo na druge određene načine i to prvenstveno na drugim podlogama.  U konkretnom slučaju kako iz razloga fizičke stabilnosti i sigurnosti (od otpadanja konstrukcijskih dijelova podloga za reklamni sadržaj tako i iz razloga bolje i trajnije zaštite samog objekta na koji se stavlja druga reklama oprema (višekratnim bušenjem nosača po fasadi i oštećivanja iste radi postavljanja podloge za reklamu) predlažemo da se pod “opremom” predvidi i mogućnost stavljanja reklamnog otiska direktno na fasade pri čemu bi prestala postojati opasnost od otpadanja konstrukcijskih dijelova reklamnih podloga te prodora vode kroz pukotine nastale bušenjem rupa po fasadi te potencijalno naknadnog otpadanja fasade.  Kao primjer navodimo izgled zgrade na Trgu kralja Tomislava čija je cijela bočna strana napravljena otiskom slike pri čemu ne dolazi do nikakvog uništavanja same fasade zgrade.  Napominjem da postojećim prijedlogom plana nije predviđena mogućnost postavljanja reklama kao otisak na fasadi a takav oblik nije obuhvaćen ni reklamnim natpisima koji se i tako odnosi samo na tvrtke koje i posluju u navedenim zgradama.  Mislimo da bi se isto moglo omogućiti s time da bi po nama trebalo razlikovati uvjete postavljanja bilokakve reklamne opreme na pročeljima zgrada koja gledaju na prometnice od preostalih pročelja istih zgrada za što prijedlogom Plana nisu propisani različiti uvjeti.  ***Odgovor na zaprimljeni prijedlog:***  Oslikavanje pročelja građevina omogućeno je unutar zaštićene kulturno povijesne cjeline grada Pule, u skladu s karakterom ambijenta, koji je i s aspekta oblikovanja građevina u navedenom okruženju drugačiji. Naime, površine pročelja su manje i razdijeljene gotovo uvijek fasadnim vijencima, tako da je saniranje oslikanog dijela pročelja nakon završetka poslovanja, odnosno po odlasku poslovnog subjekta lakše realizirati.  Mogućnost oslikavanja pročelja građevina izvan zaštićene kulturno povijesne cjeline, gdje prevladavaju drugačije tipologije građevina s većim fasadnim plohama, iz prethodno navedenih razloga ne smatramo prihvatljivim.  Vezano uz primjer koji se navodi u dostavljenom prijedlogu, valja naglasiti kako je člankom 6. Odluke o komunalnom redu, slikanje (oslik) na zgradama iznimno dozvoljeno kao mogućnost, i to isključivo temeljem odobrenja Nadležnog tijela/odjela, pri čemu takvo slikanje ne predstavlja reklamiranje. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |